Suresh 158 Views
కోహ్లీ, నెహ్రాలపై యువరాజ్‌ వ్యాఖ్య
ముంబై: మనకు తెలిసిన కోహ్లీ ఒక రన్‌ మిషన్‌,అంతకు మించి టార్గెట్‌ను చేధించడంలో మొనగాడు.కాగా క్రీజులో అడుగుపెట్టాడంటే ఎంత పెద్ద టార్గెట్‌ అయినా అలుపు సొలుపు లేకుండా ఛేదించగలడు.అయితే టీమ్‌ ఇండియా ఆల్‌రౌండర్‌ యువరాజ్‌సింగ్‌ కోహ్లీ గురించి ఎవరికీ తెలియని ఒక విషయం వివరిం చాడు.అదేంటంటే కోహ్లీ చాలా పిసినారి అని.ప్రస్తుతం టీమ్‌ ఇండియా జట్టు మొత్తం కోహ్లీనే అందరి కంటే పెద్ద పిసినారి అని కామెంట్‌ చేశాడు యువరాజ్‌.ఆ తరువాత పిసినారి స్థానం నెహ్రాది అని వివరించాడు. క్రికెటర్స్‌ అంతా కలిసి బయటకు వెళ్లినపుడు జేబులో నుంచి పర్స్‌ బయటకు తీయడానికి వెనకాడేవాడట కోహ్లీ.కాగా అతని చేత డబ్బులు బయటకు తీయించడానికి తాను చాలా కష్టపడాల్సి వచ్చేదని వెల్లడించాడు యువరాజ్‌.ఇన నెహ్రా అయితే తనకు ఫ్యామిలీ ఉంది కాబట్టి తాను ఎక్కువగా ఖర్చు పెట్టలేనని అర్థం చేసుకోవాలని చెప్పేవాడని,ఒక రేడియో కార్యక్రమంలో పాల్గొన సందర్భంగా టీమ్‌ ఇండియా క్రికెటర్ల గురించి ప్రస్తావిస్తూ కోహ్లీ, నెహ్రా ఇద్దరూ పిసినారే అన్న విషయాన్ని గుర్తు చేసుకున్నాడు యువరాజు. అయితే ఇదంతా సరదాగా మాత్రమే జరిగిందని పేర్కొన్నాడు.ఇక తనకంటే సీనియర్లయిన క్రికెటర్లలోనూ పిసినారులు చాలానేఉన్నారని వెల్లడించిన యువరాజ్‌ వాళ్ల పేర్లు బయట పెట్టడానికి మాత్రం ఇష్టపడలేదు.